« Ganeomp e vez kinniget istor Vreizh abaoe ar penn kentañ. Abaoe ma oa deuet ar re gentañ e Breizh, 600.000 bloaz zo. Kontet e vez an Henamzer, ar grennamzer, an dispach bras, an daou vrezel... betek Breizh a-vremañ. Diaes eo kontañ an istor-se en un doare objectif. Entanet eo ur bochad tud gant istor Vreizh, ha gwelout a reont an istor evel Bretoned da gentañ... Deus un tu all, ne fell ket deomp gwelet an traoù evel Jakobined kennebeut.  Istor Vreizh ne vez ket kelennet er skolioù. Hag ur bern sotonioù am eus bet tro da glevout. Digoust e vefe an hentoù e Breizh abalamour da Anna Vreizh. Gwir e oa betek an dispach bras, met ne oa ket gwir goude ! Klevet em  eus, ivez, e oa koefoù hir gant ar Vigoudenned abaoe mare ar bonedoù ruz, pa oa bet diskaret tourioù an ilizoù er vro Vigoudenn. Neo ket gwir. Sifroù a bep seurt am eus klevet ivez diwar ar re varv e-pad ar brezel pevarzek. 250.000 hervez tud zo e Breizh. 100.000 hervez Pariz. 120.000 hon eus embannet amañ. [1] Diaes eo da lavarout.   » Met e-barzh mirdi Breizh e vez kinniget da bep hini ober e soñj.